पश्चिम बंगाल के पश्चिम मिदनापुर जिले में रविवार को एक अवैध पटाखा कारखाने में आग लग गई, जिसमें कारखाने का मालिक जलकर खाक हो गया।
पुलिस के एक अधिकारी ने कहा कि कारखाने के मालिक बनमाली अडोक (40) इस दुर्घटना में जलकर मर गया।
एक मंजिली जिस इमारत में पटाखे रखे गए थे, वह आग में पूरी तरह ध्वस्त हो गई।
स्थानीय निवासियों ने आरोप लगाया कि कारखाना मालिक बगैर किसी लाइसेंस के मुहल्ले के अंदर पटाखा कारखाना चला रहा था।
पुलिस अधिकारी ने कहा, "हम आग के कारणों की जांच कर रहे हैं। यह सुनिश्चित नहीं है कि वहां कोई विस्फोट हुआ था। हम इस बात की भी जांच करेंगे कि कारखाने में किस प्रकार के पटाखे बनाए जा रहे थे।"